ན་གཡེར་གཤོང་རིན་པོ་ཆེ་དགུང་ལོ་བརྒྱད་ཅུ་བཞེས་
པའི་ཚོད་ཅིག་ན་རོང་བོའི་འཇམ་དབྱངས་ཀུན་གཟིགས་ཀྱི་སྙན་གྱི་ཐད་
ཅིག་ན་གསེར་ཞིག་བསྡུས་ཡོད་ཚོད་ཡིན་ཞེས་ངོས་འཛིན་གནང་བ་མ་
གཏོགས།: ཆོས་པ་རིན་པོ་ཆེའི་སྤྲུལ་སྐུ་ཡིན་པའི་འཕྲོས་ཅི་ཡང་མ་གནང་།
དེ་བཞིན་དུ་རྗེ་གྲུབ་པའི་དབང་ཕྱུག་སྐལ་ལྡན་རྒྱ་མཚོས་ཀྱང་སྐུ་ཚེ་ཕྱི་མ་
ཕན་ཆད་ཀྱི་རྙེད་བཀུར་སྙན་གྲགས་བསྒྲུབས་པ་ཅི་ཡང་ང་ཚོས་མ་ཐོས། དེ་
.403

ཨ་རིག་དགེ་བཤེས་ཆེན་མོའི་གསུང་འབུམ།
འདྲའི་སྐྱེས་བུ་དམ་པ་ཚོའི་རྣམ་ཐར་དེ་འདྲ་ཡིན། འོ་དེང་སང་བླ་མ་ཚོ་
ཐམས་ཅད་ཀྱིས་གྲྭ་ས་སྒྲུབ་སྡེ་རེ་ལ་གཞི་བཅས་སྐུ་སྐྱེས་རྗེས་མའི་དོན་ཚུན་
ཆད་བསམ་གྱིན་ཡོད་པ་འདི་ཧ་ཅང་རྙེད་བཀུར་བློས་མ་ཐོངས་པའི་རྟགས་
རེད། སྐུ་སྐྱེས་མང་བོ་འདི་འདྲའི་མིག་ལྟོས་ངན་པ་སངས་རྒྱས་བཅོམ་ལྡན་
འདས་ཀྱིས་མདོ་ཚོ་ན་མ་འོངས་པ་ན་དུས་ངན་སྙིགས་མའི་མཐའ་ལ་འདི་
འདྲ་ཡོད་གསུངས་ནས་ལུང་བསྟན་ཡོད་ཚོད་རེད་བསམ་གི སྐྱེ་ཐུབ་ན་ཡུལ་
ངན་འདི་ལ་ཕྱིར་འཁོར་ནས་སྐྱིད་ཅི་ཡོད། ཕྱི་མ་ལྷ་ཡུལ་གྱི་གནས་ཁྱད་པར་
ཅན་ཚོ་ནས་སྐྱེ་ཨེ་ཐུབ་རེ་བལྟ་དགོས་མོད། ངས་ང་ལ་བསམ་ན་ད་སྔ་ཡན་
ཆད་ཀྱི་བྱ་སྤྱོད་འདི་ལ་དཔག་ན་དག་པའི་ཞིང་ག་ནས་འོང་བདེ་འགྲོ་ཙམ་
ཡང་དཀའ་ཚོད་རེད། དམྱལ་བ་ཡང་མང་བོ་བཤད་ཡོད་པའི་གཏིང་མ་དེ་ལ་
ལྟུང་ཚོད་རེད་བསམ་ག རེ་ཞིག་ང་ཚོ་འདྲ་བ་དག་པའི་ཞིང་ཚོ་སྐྱེ་དཀའ་
ཐོག་མར་རྒྱལ་ཆེན་རིགས་བཞི་སུམ་ཅུ་རྩ་གསུམ་འདི་ཚོ་ནས་སྐྱེ་ཨེ་ཐུབ་
བལྟ་དགོས། ལྷའི་དབང་བོ་བརྒྱ་བྱིན་དང་། རྒྱལ་པོ་ཆེན་པོ་བཞི་ཚོའི་ཞལ་
མཐོང་། གསུང་ཐོས་པ་འདྲ་ཨེ་ཡོང་བསམ་ནས་སྨོན་ལམ་འ
ང་རང་ཚོའི་སྒྲིབ་པ་ཧ་ཅང་འཐུག་པ་འདི་ཅུང་ཟད་མ་དག་བར་དུ་དག་པའི་
ཞིང་དུ་སྐྱེ་ཤིན་ཏུ་དཀའ། སངས་རྒྱས་དངོས་སུ་མཐོང་བའི་སྐལ་བ་རེ་ཞིག་
མེད། དེས་ན་ད་ལྟར་སོ་སོ་སྐྱེ་བོ་ཐ་མལ་བ་ལ་སོ་སྐྱེའི་བླ་མས་ཕན་ཐོགས་པ་
ཡིན། དེ་མ་གཏོགས་རེ་བ་བཅའ་ས་མེད། རང་གི་ཁ་རྗེས་ཀྱི་ཚོད་ལ་དཔག་
བསམ་ནས་སྨོན་ལམ་འདེབས་དགོས།
404

སྐུ་ཕྱོགས་རིན་པོ་ཆེའི་གསུང་རྒྱུན།
དགོས་པ་ཡིན་པས་ད་ལྟའི་རང་གི་བླ་མ་རྣམས་ལ་དད་གུས་ཡག་པོ་བྱས་ནས་
བསམ་སྦྱོར་གཉིས་ཀྱིས་ཚུལ་བཞིན་དུ་བསྟེན་དགོས་པ་ཡིན། ཕྱི་མའི་
འཇིགས་པ་ཆེན་པོ་དེ་ལས་སྐྱོབ་པའི་སྐྱབས་གནས་དཀོན་མཆོག་རིན་པོ་ཆེ་
ལ་ཞུ་དགོས། དཀོན་མཆོག་གི་སྐྱབས་འོག་ཏུ་ཆུད་པ་ཤིན་ཏུ་དཀའ་མོར་
འདུག དེ་ལ་ཐོག་མར་གོང་མ་རྒྱལ་པོ་ལྟ་བུའི་ཆོས་ལྡན་གྱི་རྒྱལ་པོ་འཇིག་
རྟེན་སྐྱོང་བ་ཆེན་པོའི་ཁྲིམས་འོག་ཏུ་ཨེ་ཆུད་བལྟ་དགོས། དེ་ཆུད་ན་རྒྱལ་པོ་
ཆེན་པོའི་ཁྲིམས་ཀྱིས་སྲོག་གཅོད་མི་ཉན་རྐུ་བྱེད་མི་ཉན་གཞན་གྱི་ཆུང་མ་
ཁ་འདྲེན་མི་ཉན་ཅེས་ཁྲིམས་བཅས་པ་ན་ཁྲིམས་ཀྱི་ཆད་པ་ལ་འཇིགས་ནས་
དགེ་བའི་ལམ་ལ་དབང་མེད་དུ་འཁོད་པ་ཞིག་འོངས། རྒྱའི་མཁར་ཆེན་པོ་
ཚོ་ན་ཡོད་པ་ཀུན་བདེ་བདེ་འཇམ་འཇམ་ཞིག་གི་ངང་ལ་ཚེ་འདི་སྐྱིད་ཕྱི་
སྐྱིད་ཡོང་བ་དེ་ཁྲིམས་འོག་ཏུ་ཆུད་ཡོད་པའི་སྟབས་རེད། ང་ཚོའི་རེབ་གོང་
འདི་ཚོ་ན་ཞི་མོ་རེའི་དོན་ལ་མི་མང་བོ་བསད། ལོ་བཅུ་གཉིས་བཅུ་གསུམ་
རེ་ཡང་གྱོད་མི་འགྲིག་པ་དེ་འདྲ་སྣང་མོད་དེ་རྒྱལ་པོའི་ཁྲིམས་འོག་ཏུ་མ་ཆུད་
པས་ལན་པ་རེད། རྒྱལ་པོའི་ཁྲིམས་འོག་ཏུ་མ་ཆུད་ན་དཀོན་མཆོག་གི་
སྐྱབས་འོག་ཏུ་ག་ལ་ཆུད། ཁྱེད་བླ་མ་རྣམ་པ་ཚོས་ཀྱང་རེབ་གོང་འདི་ཚོས་
མཚོན་ང་ཚོའི་ས་ཆ་ཡུལ་ཕྱོགས་འདི་ཚོ་ལ་ཇག་ཁྲིམས་རྐུ་ཁྲིམས་ཆོས་
ཁྲིམས་སོགས་དམ་པོ་རེ་ཐུགས་ལ་ཟུངས། དཀོན་མཆོག་གི་སྐྱབས་འོག་ཏུ་
ཆུད་པ་ལ་ཡང་རིམ་གྱིས་ཆུད་དགོས། ཐོག་མར་ཁྲིམས་འོག་ཏུ་ཆུད་ན་དེ་
405

ཨ་རིག་དགེ་བཤེས་ཆེན་མོའི་གསུང་འབུམ།
ནས་རིམ་གྱིས་དཀོན་མཆོག་གི་སྐྱབས་འོག་ཏུ་འཇུག་པ་ལས་སླ།
དེ་ཡང་སོ་སོར་ཐར་བའི་མདོ་ལས། སངས་རྒྱས་རྣམས་ནི་འབྱུང་བ་
བདེ། །ཆོས་བསྟན་པ་ཡང་བདེ་བ་ཡིན། །དགེ་འདུན་མཐུན་པ་བདེ་བ་སྟེ། །
མཐུན་པ་རྣམས་ཀྱི་དཀའ་ཐུབ་བདེ། །ཞེས་གསུངས་པ་ལྟར། དགེ་འདུན་
ཐུགས་མཐུན་ཁྲིམས་གཙང་ན་དོན་ཐམས་ཅད་འགྲུབ་འོངས་པ་ཡིན་པས་དེ་
ཐུགས་ལ་ཟུངས་ལ་ཡར་བལྟ་མར་བལྟ་མང་བོ་མ་གནང་གཞན་གྱིས་ཅི་བྱེད་
ན་བྱེད་དུ་ཆུག རང་གིས་སྤྱིར་ཇོ་བོ་བཀའ་གདམས་པ་དང་སྒོས་རྒྱལ་བ་བློ་
བཟང་གྲགས་པའི་རིང་ལུགས་ཀྱི་རྣམ་ཐར་གཙང་མ་འདི་མ་གཏོང༌། རྙེད་
བཀུར་རྐྱང་བ་མ་བསམ་འདོད་ཆུང་ཆོག་ཤེས་རེ་ཨེ་ཐུབ་ལྟོས། རྙེད་བཀུར་ཤ་
སྟག་བསམ་གྱི་ཡིན་ན་འདི་ནས་ཆུ་ནག་པོ་འཐུང་དཀའ་ལས་མྱངས་ནས་ཅི་
བྱེད་རང་རང་ཡུལ་ནས་ཟོག་འཚོས་བསྡད་ནའང་ཟ་རྒྱུ་འཐུང་རྒྱུ་རྙེད་འོངས།
འདི་ནས་དཀའ་ལས་མྱངས་བའི་དོན་སྒོ་ལ་འཆི་ཁར་སེམས་ལ་འཛིན་རྒྱུ་
ཞིག་དང་ཚེ་ཕྱི་མ་ལ་ཕན་པ་ཞིག་ཨེ་ཡོང་བལྟ་དགོས། དེ་ཡང་འཇམ་མགོན་
ཙོང་ཁ་བ་ཆེན་པོ་ལ་སྙིང་ཐག་པ་ནས་སྐྱབས་སུ་བཟུང་སྟེ། དེའི་བསྟན་པ་
རིན་པོ་ཆེ་ལ་ཐོས་སོགས་ཀྱིས་འབད་དགོས། ད་ལྟར་ལུས་ལ་ན་ཚ་དྲག་པོ་མ་
བྱུང་སེམས་ལ་སྡུག་བསྔལ་དྲག་པོས་མ་མནར་བའི་གནས་སྐབས་འདི་འདྲ་
ལ་འབད་དགོས། དེ་ཡང་ཉམས་ལེན་གནད་ལ་ཞོག་པའི་དུས་ཤིག་ཡོད་པ་དེ་
དེང་སང་འཛུར་སོང་། ད་གང་ཡོང་ན་རྗེ་རིན་པོ་ཆེའི་གསུང་རབ་ཁྱད་པར་
406

སྐུ་ཕྱོགས་རིན་པོ་ཆེའི་གསུང་རྒྱུན།
ཅན་འདི་རྣམས་ལ་བལྟ་དགོས། དེ་ཡང་མཁས་གྲུབ་རིན་པོ་ཆེ་ལ་ང་མ་
བསྡད་པའི་བསམ་པས་མྱ་ངན་བྱས་པས་ཅི་ཕན། སྤྱིར་སེམས་ཅན་གྱི་རིགས་
ལ་སྣ་ཚོགས་འོང་། ཁྱད་པར་ད་ལྟར་སྙིགས་མའི་དུས་སུ་མི་རྟག་པ་དང་ངན་
སོང་གི་སྡུག་བསྔལ་མ་དྲན་པས་རྙེད་བཀུར་སོགས་ལ་ཞེན་ཅིང་ཚེ་འདིའི་
འདུན་མ་འབའ་ཞིག་བསྒྲུབས་ནས་ཕྱི་མའི་དོན་སྒྲུབ་པ་ལྟ་ཞོག་ཚེ་ཕྱི་མ་ཇི་
ལྟར་འགྱུར་སྙམ་པའང་དཀོན། ཆོས་བྱེད་པར་ཤོམ་པ་ཚོ་ཡང་བཤེས་གཉེན་
མཚན་ཉིད་དང་ལྡན་པ་རྙེད་པར་དཀའ་ཞིང་དེའི་ལེགས་བཤད་གོ་བའང་
དཀའ། གོ་ཡང་ཚེ་བློས་བཏང་ནས་སྒྲུབ་པ་སྙིང་བོར་བྱེད་པ་ཉིན་མོའི་སྐར་
མ་ལས་ཀྱང་དཀོན་པར་འདུག ཁོ་བོས་བླ་མ་ཡི་དམ་ལ་གསོལ་བ་བཏབ་ནས་
ཚོགས་བསགས་སྒྲིབ་པ་སྦྱངས། གཞུང་ལུགས་ཀྱི་དོན་ལ་བརྟགས་ཅིང་
མཐའ་དཔྱད་པའི་ལེགས་བཤད་རྣམས་ལ་བལྟས་ནས་ཡིད་ཆེས་པར་བྱས་ཏེ་
ཉམས་སུ་བླངས་ན་སངས་རྒྱས་ལག་མཐིལ་དུ་རྙེད་པ་ལྟར་འཐོབ་སླ་བར་
ཡོད་ཀྱང་བྱེད་མཁན་ཉུང་བས་སྔགས་མཚན་ཉིད་ཀྱི་ལམ་རིམ་གཉིས་ཀྱིས་
གཙོ་བྱས་པའི་ཡིག་ཆ་རྣམས་ལ་ལྟོས་དང་། དེ་ངའི་ཁ་ཆེམས་ཀྱང་ཡིན།
ངའི་ཚབ་ཡང་ཡིན། དེས་ཆོག་མོད་ཅེས་གསུངས་པ་ལྟར། རྗེའི་གསུང་རབ་
མདོ་སྔགས་ཀྱི་ལམ་རིམ་རྩ་འཇུག་གི་རྣམ་བཤད་སོགས་ལེགས་བཤད་ཁྱད་
པར་ཅན་འདི་རྣམས་བློ་ལ་གང་ཟིན་བློར་ཟུངས། མ་ཟིན་པ་རྣམས་ལ་ཁ་
ཏོན་གྱིས། དེང་སང་གི་གདུལ་བྱས་གསུང་རབ་དེ་ཚོའི་དོན་ཇི་ལྟ་བ་ཤེས་མི་
407

ཨ་རིག་དགེ་བཤེས་ཆེན་མོའི་གསུང་འབུམ།
འོང་བར་མ་ཟད་དོན་སྤྱི་ཙམ་ཡང་ག་ནས་འཆར། སྒྲ་སྤྱི་ཙམ་ཡང་དཀའ།
ཚིག་གི་གཟུགས་བརྙན་ཙམ་ཞིག་འོང་བ་དེ་ཡང་ཡག་པོ་བྱས་ནས་བསྐྱོར་ན་
ལམ་ཁྱད་པར་ཅན་ཡོངས་རྫོགས་ལ་བག་ཆགས་འཇོག་པས་ས་ཆོད་ཤིན་ཏུ་
ཆེ་བ་ཡིན། དེའི་ཕྱིར་འདི་ཕྱི་ཐམས་ཅད་དུ་ཁམས་གསུམ་ཆོས་ཀྱི་རྒྱལ་པོ་
ཙོང་ཁ་པ་ཆེན་པོ་ཁྱེད་མཁྱེན་སྙམ་དུ་བློ་རྩེ་བཀལ་ནས། བླ་མཆོད་དང་།
དགའ་ལྡན་ལྷ་བརྒྱ་མ་ལྟ་བུའི་བླ་མའི་རྣལ་འབྱོར་ཁྱད་པར་ཅན་གྱི་ཉམས་
ལེན་དང་འབྲེལ་བའི་སྒོ་ནས་དངོས་གྲུབ་ཀུན་འབྱུང་ཞེས་སོགས་ཀྱི་གསོལ་
འདེབས་སྙིང་ཁུང་རུས་པའི་གཏིང་ནས་དད་གུས་ཤུགས་དྲག་པོས་ལན་
གྲངས་མང་བོར་བརྗོད། དེ་ནས་ཡོན་ཏན་ཀུན་གྱི་གཞིར་གྱུར་ཞེས་པ་ནས་རྡོ་
རྗེ་འཆང་གི་གོ་འཕང་མྱུར་ཐོབ་ཤོག །ཅེས་པའི་བར་བསམ་བློ་གཏོང་གང་
ཐུབ་དང་བཅས་བཏོན་ན། རྗེ་ཐམས་ཅད་མཁྱེན་པས། དེ་ལྟར་གདམས་པའི་
གཏེར་དུ་གྱུར་པ་ན། །ཐེག་ཆེན་གཉིས་ཀྱི་ཐུན་མོང་ལམ་དང་ནི། །ཐུན་མོང་
མ་ཡིན་ལམ་གྱི་རིམ་པ་ཡི། །གནད་བསྡུས་ཚང་བའི་ལམ་ལ་འདྲིས་པར་
སྦྱངས། །ཚུལ་འདི་བསམ་ཞིང་འདུན་མ་ལེགས་ནས་གདའ། །བཀའ་དྲིན་
ཆེའོ་རྗེ་བཙུན་མཁྱེན་པའི་གཏེར། །ཞེས་དང༌། དེ་ལྟར་རྒྱུ་དང་འབྲས་བུའི་
ཐེག་ཆེན་གྱི། །ལམ་མཆོག་གཉིས་ཀར་དགོས་པའི་ཐུན་མོང་ལམ། །ཇི་བཞིན་
བསྐྱེད་ནས་མཁས་པའི་དེད་དཔོན་གྱི། །མགོན་ལ་བརྟེན་ནས་རྒྱུད་སྡེའི་རྒྱ་
མཚོ་ཆེར། །ཞུགས་ནས་ཡོངས་རྫོགས་མན་ངག་བརྟེན་པ་དེས། །དལ་འབྱོར་
408

སྐུ་ཕྱོགས་རིན་པོ་ཆེའི་གསུང་རྒྱུན།
ཐོབ་པ་དོན་དང་ལྡན་པར་བྱས། །རྣལ་འབྱོར་ངས་ཀྱང་ཉམས་ལེན་དེ་ལྟར་
བྱས། །ཐར་འདོད་ཁྱེད་ཀྱང་དེ་བཞིན་བསྐྱངས་འཚལ་ལོ། །ཞེས་གསུངས་པ་
ལྟར་ལམ་ཡོངས་རྫོགས་ལ་བག་ཆགས་བཞག་པའི་སྒོ་ནས་དལ་འབྱོར་ལ་
སྙིང་བོ་ལོན་པ་ཡིན་པས་དེ་དག་ཐུགས་དམ་གྱི་མཐིལ་དུ་འཛིན་དགོས་པ་
ཡིན། ཞེས་སོགས་མཐའ་ཡས་པ་གསུངས།
ཡང་དེ་རིང་མང་བ་ཞུ་རྒྱུ་ཅང་མེད། ངས་གཅིག་ཏུ་ཁྱེད་རྣམས་སྐུ་བདེ་
མོར་བཞུགས་ཞེས་འཚམས་ཞུས་ཞུ་རྒྱུ་དེ་ཡིན། གཉིས་སུ་དགོན་པ་འདིའི་
དོན་ལ་དཀའ་ལས་མང་བོ་བྱས་པའི་སྡུག་ལས་ཀྱིས་འདི་ལ་སྒྲིག་ལམ་ཀུན་
སྤྱོད་ཆོས་འཆད་ཉན་བསླབ་པ་སློབ་གཉེར་ཞིག་ཨེ་ཡོང་གི་རེ་བས་རྡེག་རྡུང་
ཚུན་ཆད་བྱས་པ་ལ་བཟོད་གསོལ་འབུལ་རྒྱུ་དེ་ཡིན། གསུམ་དུ་ངས་སྐྱབས་
འཇུག་ཞུ་རྒྱུ་དེ་ཡིན། ངས་ཁྱེད་རྣམས་ལ་དཀའ་ལས་གང་ཡང་བཞག་མེད།
ང་ཤི་ན་དགེ་རྩ་ཡང་བཅའ་མི་དགོས། སྐུ་སྐྱེས་ཀྱང་བླུ་མི་དགོས། དེ་མིན་བླ་
མ་ཚོ་དགོངས་རྫོགས་ཟེར་རྒྱུའི་ཡང་ཚེགས་ཆེན་པོ་ཞིག་ཡོད། སྐུ་སྐྱེས་ཟེར་
རྒྱུའི་ཡང་རྩར་གཅོད་དང་བླུ་རྒྱུའི་སྐོར་གྱི་དཀའ་ཚེགས་མང་བོ་ཞིག་ཡོད་དེ།
ངས་གཅིག་ཀྱང་བཅས་མེད་དོ། །ང་བན་རྒན་ལྷ་ཡུལ་ཞིག་ནས་སྐྱེ་རྒྱུའི་
ཐུགས་སྨོན་སྐྱབས་འཇུག་ཞུས་པ་ཡིན། དག་ཞིང་ཚོ་ནས་ང་འདྲ་བ་སྐྱེ་རྒྱུ་
ཤིན་ཏུ་དཀའ། མགོན་པོ་ཀླུ་སྒྲུབ་ལྟ་བུ་ཚོ་ལ། བདེ་བ་ཅན་དུ་དེ་འགྲོའོ། །
ཞེས་གསུངས་འདུག་ན་དེ་འདྲ་མིན་པ་ཚོ་ཤིན་ཏུ་ཁག་པོ་རེད། ལྷ་ཡུལ་ཙམ་
409

ཨ་རིག་དགེ་བཤེས་ཆེན་མོའི་གསུང་འབུམ།
ཞིག་ནས་སྐྱེ་ཐུབ་ནའང་ཤིན་ཏུ་དོན་ཆེ། དེ་ཡང་། མི་ཡི་ཆོས་ལུགས་ལེགས་
སྤྱད་ན། །ལྷ་ཡུལ་བགྲོད་པ་ཐག་མི་རིང་། །ལྷ་དང་མི་ཡི་ཐེམ་སྐས་ལ། །
བརྟེན་ན་ཐར་བ་གམ་ན་འདུག །ཅེས་གསུངས་པ་འདི་ལ་གནད་ཆེན་པོ་ཞིག་
གོ་རྒྱུ་ཡོད་པ་ཡིན། སང་ང་འགྲོ་རྒྱུ་ཡིན་པས་འགྲོ་ཁ་དེ་ལ་སྐྱེལ་མ་རབ་རིབ་
མང་བོ་མ་བྱེད། དེ་ལ་ཕན་ཐོགས་ཅི་ཡོད། ང་སུས་ཀྱང་སྐྱེལ་ཐུབ་དོགས་
མེད། མདོར་ན་བསྟན་པ་དང་སེམས་ཅན་ལ་གང་ཕན་དེ་ཁོ་ན་ཐུགས་ལ་
བཟུང་ནས་མཛད་པ་ཐམས་ཅད་ཆོས་དང་མཐུན་པ་ཞིག་བཀའ་དྲིན་སྐྱོང་
པར་ཞུ། ཞེས་ཕྱག་ཐལ་མོ་སྦྱར་ནས་གསུངས་སོ། །
ཅེས་པ་འདི་ནི་སྐུ་ཕྱོགས་དགེ་བཤེས་རིན་པོ་ཆེས་དགོན་པ་བཏབ་ནས་
ལོ་ཉེར་ལྔའི་རིང་ལ་ལེགས་པར་བསྐྱངས་མཐར། མདོ་སྨད་ཀྱི་དགོན་ཆེན་
རྣམས་དང་རྒྱ་ནག་གི་ཡུལ་གྲུ་འགའ་ཞིག་དང་བྱང་ཕྱོགས་ཀྱི་གནས་རྟེན་
ཁྱད་པར་ཅན་རྣམས་ལ་གནས་འབྲེལ་བཞག་ཕྱིར་ཤིང་བཟའ་རིན་པོ་ཆེ་ལ་
དགོན་པ་གཏད་ནས། ཉིད་ནས་བྱ་བཏང་གི་བརྟུལ་ཞུགས་བཞེས་ཏེ་ལོ་
བརྒྱད་དགུ་ཙམ་ལ་གནས་ངེས་མེད་མཛད་མཐར་ལྷ་ཁང་ལུང་བ་ཞེས་པའི་
སྒྲུབ་ཕུག་ཏུ་གཅིག་པུར་ཐུགས་དམ་མཛད་ནས་བཞུགས་པ་ལ། རང་དགོན་
ནས་ནན་ཞུས་ཀྱིས་ལན་ཅིག་དགོན་པར་ཕེབས་ནས་སླར་ཕེབས་ཁར་ཞལ་
གདམས་གནང་བ་ལ་དངོས་སློབ་འགའ་ཞིག་གིས་ཟིན་བྲིས་བྱས་པའོ། །
410

སྐུ་ཕྱོགས་རིན་པོ་ཆེའི་གསུང་རྒྱུན།
མཁས་དང་གྲུབ་པ་ཡོངས་ཀྱི་འཁོར་ལོས་བསྒྱུར། །རྗེ་བཙུན་བླ་མ་རྒྱལ་མཚན་
འོད་ཟེར་གྱི། །ཞལ་གདམས་འདི་ཉིད་ཕྱོགས་བཅུར་སྤེལ་བའི་ཕྱིར། །པར་དུ་
བསྐྲུན་པའི་དགེ་བ་གང་ཐོབ་དེས། །འགྲོ་ཀུན་མཚན་ལྡན་མགོན་དང་མི་
འབྲལ་ཞིང་། །ཟབ་རྒྱས་གསུང་གི་བདུད་རྩིའི་བཅུད་མྱང་ནས། །ཅི་གསུང་
བཀའ་བཞིན་བསྒྲུབ་པར་བྱེད་པ་ལ། །གཞོན་ནུ་ནོར་བཟང་ཉིད་དང་མཚུངས་
པར་ཤོག །མངྒལཾ།
ཡང་ཨ་རིག་དགེ་བཤེས་ཆེན་མོས་རྭ་རྒྱ་དགོན་པ་བཏབ་ནས་ཡོད་
སྐབས། ཁོང་ནོར་ལུག་འབུལ་མཁན་མང་དུ་བྱུང་བས། དེ་ཁོང་གིས་ཕ་དེས་
ཤེས་པས། ཁོང་གི་ཕ་དེ་དབུལ་པོ་བྱི་བ་གསོད་མཁན་ཞིག་ཡིན་པས། ཉིན་
ཞིག་ཁོང་གི་དྲུང་དུ་འོང་ནས་བླ་མ་ལགས་ང་ལ་ཟས་གོས་སོགས་གང་ཡང་
མེད་ནས་ཉམ་ངའི་སྐབས་ཡིན་པས་ཁྱོད་ཀྱིས་ང་ལ་མཛོ་མོར་ཞིག་གནང་
རོགས་ཞུ་ཞུས་པས། བླ་མས་གང་ཡང་མ་གནང་། ཁོ་ཁོང་ཁྲོ་ཤིན་ཏུ་ལངས་
ནས་ཉིན་ཞིག་བྱི་བ་གསོན་པོ་ཞིག་ཁྱེར་ནས་བླ་མའི་མཐོང་སར་ཞིག་ཏུ་
བསྡད་ནས་དབྱུག་པ་ཞིག་གིས་བྱི་བའི་མགོ་ལ་ལན་རེ་རེ་གཉིས་གཉིས་
བརྒྱབས་པས། བླ་མས་ངས་ཁྱོད་ལ་བྱི་བ་ཁྱེར་ཤོག་མ་བྱས། ཁྱོད་ངས་ཕ་ཡིན་
པས་ལྕགས་གོང་མེ་འབར་བ་ངས་ཁྱོད་ཀྱི་ཁ་ལ་མི་འཇུག་ཐག་གཅོད་
ཡིནགསུངས། དེ་རྗེས་ཁོང་རྒྱ་ནག་ལ་ཕེབས། དེའི་རིང་ལ་རྭ་རྒྱ་དགོན་གྱི་
411

ཨ་རིག་དགེ་བཤེས་ཆེན་མོའི་གསུང་འབུམ།
གྲྭ་བ་འགའ་ཞིག་གིས་ཚོང་དང་བུན་སྐྱེད་སོགས་ཀྱིས་དགོན་པ་ལ་བཞག་
འཇོག་དང་། གཏོང་སྒོ་སོགས་བྱས་པ་གསན་ནས་ཁོང་གིས་གོས་ཡུག་མང་
པོ་བསྣམས་ནས་ངས་གྲྭ་བ་འདི་དང་འདི་ཞེས་བྱ་བ་ལ་འབབ་ཁྱེར་དགོས་
གསུངས། ར་རྒྱ་དགོན་དུ་ཕེབས་ནས་གྲྭ་བ་དེ་དག་སྐུ་མདུན་དུ་ཤོག་གསུངས།
ད་རེས་བདག་རྐྱེན་ནང་ཚུད་འདུག་བསམ་ནས་དགའ་ཚོར་ཆེན་པོས་སྐུ་
མདུན་དུ་སོང་བས། བླ་མས་ང་དགོན་པ་འདིའི་ཆོས་འཆད་ཉན་སོགས་ཀྱི
ཕྱིར་དུ་ཡིན། ཚོང་དང་བུན་སྐྱེད་ཀྱི་ཕྱིར་དུ་མ་ཡིན་པས། | ཁྱོད་ཚོ་དེ་འདྲ་
བྱས་ནས་ངའི་དགོན་པར་སྡོད་མི་ཆོག་འདི་ཚོ་ཁྱེར་ནས་སོང་གསུངས་ནས།
གོས་ཡུག་རེ་གནང་ནས་དེ་འདྲ་བྱེད་མཁན་ཐམས་ཅད་སྐྱིད་སྡུག་གྲལ་ནས་
ཕུད། ཉིན་ཅིག་ཁོང་གིས་གྲྭ་བ་ཤེད་ཤུགས་གང་ཆེ་ཐམས་ཅད་སྟ་རེ་ཁྱེར་
ནས་ཤོག་གསུངས་ནས་དགོན་པའི་གོང་དུ་ཕ་བོང་མང་བོ་ཡོད་ས་ཞིག་ཡོད་
པས་དེར་ཕེབས། དེ་ནས་ཁོང་གིས་ཕ་བོང་ཆེན་པོ་ཞིག་ལ་ཕྱག་འཛུབ་
གཏད་ཏེ། ཁྱོད་རྣམས་ཀྱིས་ཕ་བོང་འདི་ལ་སྟ་རེས་ཤོགས་གསུངས། གྲྭ་བ་
རྣམས་ཀྱིས་ཕ་བོང་དེ་བཤགས་པས་དེའི་ནང་ནས་སྦྲུལ་ནག་པོ་འཇིགས་སུ་
རུང་བ་ཞིག་བྱུང་། བླ་མ་ལ་དགའ་དགའ་ལྟར་བྱས་ནས་དྲུང་